ТӨРИЙН ӨМЧИЙН БОДЛОГО, ЗОХИЦУУЛАЛТЫН ГАЗАРТ ИРГЭДЭЭС ИРҮҮЛСЭН ӨРГӨДӨЛ, ГОМДЛЫН ШИЙДВЭРЛЭЛТИЙН МЭДЭЭ

(2017 оны 3 дугаар улирлын байдлаар)

2017.11.15 Улаанбаатар хот

Иргэдээс төрийн байгууллага, албан тушаалтанд гаргасан өргөдөл, гомдлыг шийдвэрлэх тухай хуулийн дагуу Төрийн өмчийн бодлого, зохицуулалтын газарт байгууллагын албан хаагчид, иргэдээс ирүүлсэн өргөдөл, гомдлыг хүлээн авч, бүртгэлд хамруулан, шийдвэрлэх зохион байгуулалтын арга хэмжээ авч ажиллав. Ирүүлсэн өргөдөл, гомдлыг шийдвэрлэх зохион байгуулалтын хүрээнд удирдлагын заалтын дагуу холбогдох албан хаагчид шилжүүлэн шийдвэрлэлтэд нь бүртгэлээр хяналт тавин ажиллав.

2017 оны эхний 9 сард тус байгууллагад нийт 132 өргөдөл, гомдол бичгээр ирүүлснийг бүртгэн авч, холбогдох хэлтсийн албан тушаалтанд удирдлагын заалтаар шилжүүлэн хуулийн хугацаанд шийдвэрлэн, хариу өгч ажилласан. Нийт өргөдөл, гомдлын 9 буюу 6.8 хувийг 2 болон түүнээс дээш иргэн хамтран гаргасан байгаа бөгөөд 14 буюу 10.6 хувь нь гомдол байна.

Өргөдөл, гомдлын шийдвэрлэлтийн байдлыг авч үзвэл, нийт 132 өргөдөл, гомдлын 107 буюу 81.1 хувийг шийдвэрлэж, хариу өгсөн байна. Шийдвэрлэх талаар зохих арга хэмжээ авсан боловч манай байгууллагаас шууд хамаарахгүй шалтгааны улмаас бүрэн шийдвэрлээгүй, хүлээгдэж байгаа 4, мөн бусад байгууллагад шилжүүлсэн 2 өргөдөл, гомдол байна. Энэ талаар өргөдөл, гомдол гаргагчид мэдэгдсэн болно. Өргөдөл, гомдлын шийдвэрлэлтийн дүнг 1 дүгээр зурагт харуулав.

1 дүгээр зураг

Шийдвэрлэсэн өргөдөл, гомдлын 51 буюу 47.7 хувийг албан бичгээр, 2 буюу 1.7 хувийг утсаар, 54 буюу 50.5 хувийг биечлэн амаар болон бусад хэлбэрээр өргөдөл, гомдол гаргагчид хариу мэдэгдсэн байна.

Өргөдөл, гомдлын шийдвэрлэлтийн байдлыг тус байгууллагын зохион байгуулалтын нэгж бүрээр авч үзэн 1 дүгээр хүснэгтэд харуулав.

 1 дүгээр хүснэгт

Өргөдөл, гомдлын шийдвэрлэлтийн байдал,

(хэлтэс, албадаар)

|  |  |  |  |  |  |
| --- | --- | --- | --- | --- | --- |
| Д/д | Хэлтэс, албаны нэр | **Нийт өргөдөл, гомдол** | Үүнээс: | **Шийдвэрлэлтийн хувь** | Байгууллагад эзлэх хувь |
| Шийдвэрлэж, хариу өгсөн | Тодорхой шалтгааны улмаас хүлээгдэж байгаа | Бусад байгууллагад шилжүүлсэн | Шийдвэрлээгүй |
| 1 | Захиргаа, хууль зүйн хэлтэс | **54** | 40 | 2 | 2 | 10 | **70.1** | 40.9 |
| 2 | Бодлого төлөвлөлт, удирдлагын хэлтэс | **61** | 55 | 2 |  | 4 | **90.2** | 46.2 |
| 3 | Төрийн өмчийн бүртгэл, хяналтын хэлтэс | **14** | 9 | - | - | 5 | **64.3** | 10.6 |
| 4 | Худалдан авах ажиллагааны хэлтэс | **3** | 3 | - | - | - | **100.0** | 2.3 |
| 5 | Мэдээлэл, технологийн алба | **-** | - | - | - | - | **-** | - |
| **НИЙТ (байгууллагын дүн)** | **132** | **107** | **4** | **2** | **19** | **81.1** | **100.0** |

Иргэдээс болон төрийн албан хаагчдаас Төрийн өмчийн бодлого, зохицуулалтын газарт гаргасан өргөдөл, гомдлын агуулгыг тоймлон үзвэл, төрийн өмчит болон төрийн өмчийн оролцоотой хуулийн этгээдийн үйл ажиллагаа, өмч хувьчлал, төрийн өмчийн түрээсийн асуудалтай холбоотой өргөдөл, гомдол 56.8 хувийг, харин бусад асуудлаар гаргасан өргөдөл, гомдол 43.2 хувийг эзэлж байна. Өргөдөл, гомдлын агуулгыг 2 дугаар хүснэгтэд харуулав.

2 дугаар хүснэгт

Өргөдөл, гомдлын агуулгын судалгаа

|  |  |  |  |
| --- | --- | --- | --- |
| Д/д | Өргөдөл, гомдлын агуулга | Нийт | Нийт өргөдөлтэй харьцуулсан хувь |
| 1 | Төрийн өмчит болон төрийн өмчийн оролцоотой хуулийн этгээдийн үйл ажиллагаатай холбоотой | 40 | 30.3 |
| 2 | Өмч хувьчлал, төрийн өмчийн түрээсийн асуудлаар | 35 | 26.5 |
| 3 | Ажилд орох, ажлаас чөлөөлөгдөх, шүүхийн шийдвэр биелүүлэх | 12 | 9.1 |
| 4 | Урамшуулал, дэмжлэг, туслалцаа хүсэх | 24 | 18.2 |
| 5 | Бусад | 21 | 15.9 |
| **НИЙТ** | **132** | **100.0** |

Төрийн өмчийн бодлого, зохицуулалтын газарт иргэдээс ирүүлсэн өргөдөл, гомдлын шийдвэрлэлтийн мэдээг газрын даргын Зөвлөлийн хуралд танилцуулж, цаашид анхаарах асуудлыг холбогдох албан хаагчдад үүрэг болгов.

 ЗАХИРГАА, ХУУЛЬ ЗҮЙН ХЭЛТЭС